Toote lühikirjeldus:  • Grupi saabudes avab mölder vesiväravad ja lükkab veski käima. Viljaterade  jahuks, mannaks, tanguks valmimise protsessi saab jälgida algusest lõpuni.  • Veskiemanda selgituste saatel tutvutakse läbi veski nelja ja poole korruse veskitöö põhimõtetega, viljasortide ja jahvatussaadustega. Tutvustatakse piirkonna ajalugu läbi veski vaatenurga.  • Muuseumitubades on välja pandud esemeid erinevatest aegadest alates tsaariajast ja lõpetades nõukogude ajaga. Laual lõhnab veskijahust ja -kliist küpsetatud ahjusoe (suveniir)kakk, mida maitsta saab.  • Veski taga võib nautida  veevulina saatel lõket, nii suvel kui ka talvel lume sees.  • Vastavalt aastaajale ja huvile võimalik supelda Veskijärve karges vees või jalutada mõisapargis põlispuude all.